Roundball Rock

An **"Roundball Rock"**  usá nga tema hin musika nga ginkomposo ni John Tesh ngan gin-gámit para han *[[The NBA on NBC]]* tikang 1990 kútob 2002.

## Pagtikang ngan Paggamit
Gintokar han NBC an tema hin mga 12,000 ka beses han ira pagpadalagan. Nahunahunaan ni Tesh an melodiya samtang didto hin hotel ngan gintawagan niya an iya makina hin pagbaton ha iya balay pagkanta hin syahan nga bersyon han melodiya basi diri niya mangalimtan. Mayda mas rock-nga-ka-oriented nga bersyon ginpagawás han 1997 nga umungod han pag-debut han WNBA. Gin-gámit adton nga tema gihapon kutob 2002, ngan dida la han mga WNBA telecast han NBC.

## Mga pagpagawas katapos han 2002

Han pagsaliwan han ABC han mga katungod hin pagbroadcast para han National Basketball Association (NBA) tikang han NBC, gin-offer ni Tesh ha ira an mga katungod nga gamiton gihapon an iya tema, kundi waray hirá kumarawat ngan nagpili nga magkumposo han ira kalugaringon nga musika hin tema lugod. An tema ni Tesh nahihinomdoman pa gihapon bisan haros duha na ka dekada in naglabay, labi na tungod han pagka-ungod hini han pagkadukwag han NBA dida han dekada han mga 1990.

Ginbanhaw hin makatuló ka paagi an tema dida han 2008 ngan 2016, nga diin gin-gámit han NBC an musika para hin *[[commercial bumpers]]* ngan han pagpasamwak han mga nagtitikang nga lineup dida han ira pag-cover han basketbol han 2008 nga Summer nga Olimpico ngan 2016 nga Summer nga Olimpico nga nagpanguna hin mga NBA nga magmurulay ngan nagpagawás hi Tesh hin waray-bayad nga MP3 nga bersyon dida han iya websayt ha pagsaurog han 2008 NBA Finals. Gin-gamit an tema ni Nelly para han iya kanta nga "Heart of a Champion" tikang han iya studio album nga *Sweat*, ngan compilation album nga *Sweatsuit*. Gin-gámit gihapon an "Roundball Rock" dida han episodyo han *The Boondocks* nga "Ballin'".

Han Abril 13, 2013, gin-parody han *[[Saturday Night Live]]* an kan John Tesh pagproponer han tema ha mga NBC Sports nga ehekutibo. Dinhi nga sketch, nagpanguna an tema hin mga patarawan nga mga laray nga ginkanta han kan John hinimohimo nga bugto nga hi Dave.

Usá nga bag-o nga pagrecord han tunog gin-gagámit ni Tesh nga musika hin tema para han iya syndicated radio show, ngan dida gihapon han serye ha telebisyon nga *[[Intelligence for Your Life]]* nga hi Tesh na co-host upod han iya asawa nga hi Connie Sellecca.

Han Septyembre 17, 2017, gintukar hin halipot han NBC an tema han mahingadto hin commercial break dida hin *Sunday Night Football* nga  mulay, nga diin ginpasalida in replay hin jump shot-nga tema nga touchdown nga pagsarog han mga  Atlanta Falcons nga magmurulay nga hira Devonta Freeman ngan Andy Levitre.

## Paggamit han Fox Sports
Nagpasamwak an Fox Sports han Disyembre  2018 nga nakakuha iní han mga katungod han "Roundball Rock", nga totokaron ha CBB on FOX. An CBB ha FS1 napadayon paggámit han ira daan nga tema, an amo gihapon nga tema ha CFB ha FOX/FS1. Dugang pa, tutukaron gihapon iton kanta dida hin mga telecast han Jr. NBA Global Championship tournament, tikang hit verano han 2019 imbes nga magamit han NFL on FOX Theme, nga kilalado hin sayop nga an FOX Sports theme.

## Kitaa gihapon

* National Basketball Association nga musika

## Mga pinambasaran

## Dugang nga barasahon

* Gay, Jason (26 Mayo 2011), "The Second Wind of John Tesh's NBA Theme", The Wall Street Journal, retrieved 13 November 2011

## Mga sumpay ha gawas

* Roundball Rock  ha teshmedia.com
*